glukose indeks | Health24
my liggaam toon tekens van insullien weerstandigheid. my dokter het gesê ek moet die boek EET VIR VOLGEHOUE ENERGIE aankoop. Puik boek, maar sê niks oor drank nie. Ek is nie 'n groot drinker nie maar wil weet watter invloed het drank, bv bier op die glukose indeks. watter drank gaan die minste insullien benodig? ek drink so af en toe 'n bier of 3, maar sal dit heeltemal los as dit my lyding gaan vererger. ek is nie verslaaf daaraan nie - maar wat doen ek tydens sosiale geleenthede?
Answer 779 views
Enige alkoholiese drank kan jou insulienweerstand verhoog. Dus behoort jy of geen alkohol te drink nie, of slegs een glasie na 'n maaltyd wat onverfynde koolhidrate, proteïene en vet bevat. Enigeen met insulienprobleme behoort 'n kliniese dieetkundige te spreek sodat sy/hy 'n dieet vir jou kan uitwerk - die dieet is een van die vernaamste dele van die behandeling - (kyk na die Lys Dieetkundiges op hierdie Webwerf of skakel 082-593-0276, of stuur 'n e-pos aan sscharf@nhcltd.com of kyk in jou plaaslike telefoongids of Geel Bladsye om 'n dieetkundige in jou gebied te vind).